
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 653 

6 Οκτωβρίου 2000 


ΑΠΟΦΑΣΕΙΣ 

Αριθ. οικ. 2132 

Τροποποίηση χρήσεων γης και διόρθωση του άρθρου 3 
όλων των Πολεοδομικών Ενοτήτων Αναθεώρησης - 
Επέκτασης του ρυμοτομικού σχεδίου Λάρισας, σύμ¬ 
φωνα με το Π.Δ. από 23-2-87 (ΦΕΚ 166Δ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις των άρθρων 3 & 70 του Ν.Δ. της 
17.7.1923 (ΦΕΚ 228 Α) "Περί σχεδίων πόλεων κ.λ.π." όπως 
τροποποιήθηκε και συμπληρώθηκε μεταγενέστερα. 

2. Τις διατάξεις του άρθρου 29 του Ν. 2831/2000 (ΦΕΚ 
140 Α') "Περίτροποποίησηςτου Γ. Ο. Κ. (Ν. 1577/85) &άλ- 
λων διατάξεων". 

3. Τις διατάξεις των άρθρων 6 (παρ. 1), 7,8 & 9 του Ν. 
1577/85 (ΦΕΚ210Α')" Γενικός Οικοδομικός Κανονισμός" 
όπως τροποποιήθηκε μέχρι σήμερα. 

4. Τις διατάξεις του Π.Δ. από 23.2.87 (ΦΕΚ 166Δ') "Κα¬ 
τηγορίες & περιεχόμενο χρήσεων γης". 

5. Την Απόφαση 542/16/1997 του Δημοτικού Συμβουλί¬ 
ου Λάρισας. 

6. Τη Γνωμοδότηση 50/11/22.8.2000 του Περιφερεια¬ 
κού Συμβουλίου Χωροταξίας Οικισμού & Περιβάλλοντος 
της ΔΙΠΕΧΩ Θεσσαλίας. 

7. Το γεγονός ότι από τις κανονιστικές διατάξεις αυτής 
της Απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Δήμου. 

8. Τις διατάξεις του Ν. 2503/30.5.97 (ΦΕΚ 107 Α), απο¬ 
φασίζουμε: 

Τη διόρθωση του άρθρου 3 όλων των Π.Δ. επέκτασης & 
αναθεώρησης του ρυμοτομικού σχεδίου Λάρισας, σύμ¬ 
φωνα με το από 23.2.87 Π.Δ. (ΦΕΚ 166 Δ) όπως φαίνεται 
στα οκτώ (8) διαγράμματα σε κλ. 1:2000 που συνοδεύουν 
την Απόφαση αυτή & ειδικότερα: 

Το άρθρο 3 να διαμορφωθεί ως ακολούθως: 

1. Στους οικοδομήσιμους χώρους με στοιχείο ΚΙ, επι¬ 
τρέπονται οι χρήσεις του άρθρου 4 του Π.Δ. της 23.2.87 
(Πολεοδομικά Κέντρα - Κεντρικές λειτουργίες πόλης - το¬ 
πικό κέντρο συνοικίας - γειτονιάς) εκτός από πρατήρια 
βενζίνης, εγκαταστάσεις μέσων μαζικών μεταφορών κα¬ 
θώς & συνεργεία συντήρησης & επισκευής αυτοκινήτων 
μοτοσικλετών & μοτοποδηλάτων. 


Κατ’ εξαίρεση και μόνο εφ’ όσον οι εγκαταστάσεις είναι 
αμιγούς χρήσης μπορεί να επιτρέπονται τα κέντρα δια¬ 
σκέδασης αναψυχής. 

2. Στους οικοδομήσιμους χώρους με στοιχείο Κ2 επι¬ 
τρέπονται οι χρήσεις του ιδίου ως άνω άρθρου 4, εκτός 
από πρατήρια βενζίνης, κέντρα διασκέδασης - αναψυχής, 
εγκαταστάσεις εμπορικών εκθέσεων αυτοκινήτων, εγκα¬ 
ταστάσεις μέσων μαζικών μεταφορών καθώς & συνερ¬ 
γεία συντήρησης & επισκευής αυτοκινήτων μοτοσικλετών 
& μοτοποδηλάτων. 

3. Στους οικοδομήσιμους χώρους με στοιχείο Κ3 επι¬ 
τρέπονται οι χρήσεις του ιδίου ως άνω άρθρου 4, εκτός 
από πρατήρια βενζίνης, κέντρα διασκέδασης - αναψυχής, 
υπεραγορές, πολυκαταστήματα, εγκαταστάσεις εμπορι¬ 
κών εκθέσεων αυτοκινήτων, εγκαταστάσεις μέσων μαζι¬ 
κών μεταφορών & συνεργεία συντήρησης & επισκευής 
αυτοκινήτων, μοτοσικλετών & μοτοποδηλάτων. 

4. Στους οικοδομήσιμους χώρους που χαρακτηρίζονται 
με στοιχείο Α επιτρέπονται οι χρήσεις του άρθρου 3 του 
Π.Δ. της 23.2.87 (ΦΕΚ 166 Δ) (γενική κατοικία) εκτός από 
πρατήρια βενζίνης υγραερίου, υπεραγορές & πολυκατα¬ 
στήματα. 

5. Στους οικοδομήσιμους χώρους που χαρακτηρίζονται 
με στοιχείο Β επιτρέπονται οι χρήσεις του ιδίου ως άνω 
άρθρου 3 εκτός από υπεραγορές & πολυκαταστήματα. 

Σε περίπτωση κατασκευής πρατηρίου βενζίνης ή υγρα¬ 
ερίου, η χρήση του κτιρίου επιβάλλεται να είναι αμιγής. 

6. Στους οικοδομήσιμους χώρους που χαρακτηρίζονται 
με στοιχείο Β. Π - Χ.Π επιτρέπονται οι χρήσεις των άρθρων 
5 (μη οχλούσα βιομηχανία -βιοτεχνία-βιομηχανικό & βιο¬ 
τεχνικό πάρκο) & 7 (χονδρεμπόριο) του Π.Δ. της 23.2.87 
(ΦΕΚ 166 Δ'). 

7. Στους λοιπούς οικοδομήσιμους χώρους επιτρέπεται 
η χρήση αμιγούς κατοικίας όπως αυτή προσδιορίζεται 
στο άρθρο 2 του Π.Δ. της 23.2.87. 

Η ισχύς της παρούσας Απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 31 Αυγούστου 2000 

Ο Γ ενικός Γ ραμματέας Περιφέρειας Θεσσαλίας 
ΙΩΑΝΝΗΣ ΚΑΡΑΤΖΙΩΤΗΣ 

